ચંદોલી: 2019ની લોકસભા ચૂંટણી પહેલા ભારતીય જનતા પાર્ટી (ભાજપ)એ ઉત્તર પ્રદેશમાં પોતાનું અભિયાન ઝડપી કરી દીધું છે. ચૂંટણીમાં એક વર્ષથી પણ ઓછો સમય બચ્યો છે અને ભાજપ મોદી સરકારની સિદ્ધિઓ ગણાવી જનતા પાસે વોટ માગી રહી છે. યુપીના મુગલસરાયમાં ભાજપના રાષ્ટ્રીય અધ્યક્ષ અમિત શાહે સભામાં દાવો કર્યો કે, જનતા 2019માં પણ ભાજપને જ જીતાડશે. સાથે જ શાહે કહ્યું કે, ફોઈ (માયાવતી), ભત્રીજો (અખિલેશ) અને રાહુલ એક થઈ જાય, તો પણ જીતી નહીં શકે. શાહે કહ્યું કે, મોદી સરકાર યુપીના વિકાસ માટે કામ કરી રહી છે.